T.ITI10 - “Ti’aturi”
Ti’aturi
I te tahi mau taime, e fē’a’a vau
Tē uiui noa nei au ē, e nehenehe ānei au e manuia
Ua ’ite rā vau, e nehenehe au e manuia
E mea pāpū maita’i te reira
Noa atu te manuia ’ore
E tāmau noa vau i te fa’aitoito ia manuia ihoā

E ti’aturi i ni’a iā’u iho
’E’ere i te mea ’ōhie
I roto ihoā rā i te mau taime pāpū ’ore
Te mau taime paruparu
Te mau taime fifi
Te mau taime ’oto
Te mau taime e tama’ihia vau
Noa atu te fē’a’a i roto iā’u
E tāmau noa vau i te haere i mua

’E’ere au i te tama rirerire
’E’ere au i te tama maita’i roa a’e
’E’ere au i te tama ’ona
’E’ere au i te tama fa’aro’o noa
’E’ere au mai te tahi atu mau tama
O vau, o Manumea a TEIEFITU
Tama Pa’umotu nō Haoroagai
Tē vai ra tō’u huru
Tē vai ra tō’u fērurira’a
Tē vai ra tō’u ti’aturira’a

E tūtava, e tūtava noa rā vau
Ia haere au i mua, i mua roa
Ia rere au i ni’a, i ni’a roa
Ia manuia au, ia manuia roa
’Ē, ia manuia mai au

E’ita vau e ha’aparuparu iā’u
E ha’api’i au, e fa’aro’o vau
Ia manuia mai ihoā vau
E, e manuia mai ihoā vau

O tā’u ia e ti’aturi pāpū nei

